Politiet modtog mandag en noget speciel efterforskningssag. Med posten ankom nemlig en mystisk skrivelse til lokalpolitiet i Himmerland, hvori afsenderen afpressede dem til at gætte vedkommendes navn, ellers "laver personen ballade". Det har fået vicepolitiinspektør Lasse Kragh til at starte en efterforskning. -  Formålet med vores efterforskningsskridt i sagen er at få tilvejebragt identiteten på afsenderen – og så må vi jo se, hvad det giver anledning til, konstaterer han. Viceinspektøren forventer et snarligt gennembrud i sagen. Afsenderen går i tredje klasse på Vindblæs Friskole i Norup, og er desuden ni år gammel, men fylder 10 år den 12. april.

Referat:
Lokalpolitiet i Himmerland forsøger nu at finde ud af identiteten på afsenderen.